Nuwe Jeug eBoek: Afgode – Euffice – EU Management Consultancy
Doing business in the EU	Nuwe Jeug eBoek: Afgode	July 5, 2012	By Andre Beukes LLM
Die skrywer het op ’n plaas opgegroei en daarná ’n groot deel van sy werklewe in die korporatiewe sake-wêreld van Johannesburg, Suid-Afrika deurgebring. Benewens twee boeke in die gedrukte media, het hy ook vier e-boeke gepubliseer. Laasgenoemde boeke behels ‘n avontuurverhaal, twee bundels met kortverhale en ‘n jeugroman. Die skrywer is ook ’n ywerige skilder en ’n gholfspeler.
Hierdie Afrikaanse eBoek is ’n aangrypende verhaal van ’n weeskind se stryd en strewe in ’n kinderhuis om ’n staanplek vir homself in die lewe af te baken. Die seun was ’n vondeling baba en het dus nooit enige ouerliefde ervaar nie. Oënskynlik is daar ook nie familie wat hulle oor hom ontferm nie.
Hy kan dus slegs op sy eie instinkte en fisiese vermoëns staatmaak. ’n Groepie simpatieke volwassenes probeer hom wel help en bystaan waar hulle kan. Ongelukkig is daar egter ook die kansvatters wat hom wil uitbuit om hulle ten koste van ’n weeskind te verryk! Hierdie is ’n verhaal van vasbyt en deurdruk, ongeag allerhande beperkings en terugslae van die lewe. Tussendeur alles is daar natuurlik ook nog die wêreld se vele afgode, wat as struikelblokke ’n arm weeskind gereeld treiter. Die simboliek van die buiteblad is van ’n jong man wat ’n nuwe daeraad in sy lewe tegemoet stap.
Lees ‘n uittreksel van die Afrikaanse eBoek kliek hier.